**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๒ ครั้ง ๓/๒๕๖๒**

**เมื่อวันที่ ๒๙ เมษายน ๒๕๖๒ เวลา ๐๙.๐๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
4. นายทองวัน คำชมภู สมาชิกสภาเทศบาลตำบลบ้านถ่อน เขต ๑
5. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑
6. นายสง่า คำพันธ์ สมาชิกสภาเทศบาลตำบลบ้านถ่อน เขต ๑
7. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑
8. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒
9. นายอรรถชัย โคตรชมภู สมาชิกสภาเทศบาลตำบลบ้านถ่อน เขต ๒
10. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

 ๑๑. นายสมร โคตรชมภู สมาชิกสภาเทศบาลตำบลบ้านถ่อน เขต ๒

 ๑๒. นายพงษ์ศิริ โคตรชมภู รองประธานสภาเทศบาลตำบลบ้านถ่อน

๑๓. นายราชัน ทองชมภู เลขานุการสภา

**ผู้ไม่มาประชุม**

**-ไม่มี-**

**ผู้เข้าร่วมประชุม**

๑. นายอภิวัฒน์ โคตรชมภู นายกเทศมนตรี

๒. นายวาด ชัยชมภู ที่ปรึกษานายกฯ

๓. นายสมเสน่ห์ บุตรศรี รองนายกฯ

๔. นายที พรหมมา รองนายกฯ

๕. นายส่ง ผ่องแผ้ว เลขานุการนายกฯ

๖. นายปราโมทย์ สุทธากรณ์ ปลัดเทศบาลฯ

๗. นายไพบูลย์ ห้วยทราย ผอ.กองช่าง

๘. นางสาวดารุณี อรรคคะ ผอ.กองการศึกษาฯ

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๒ ครั้งที่ ๓/ ๒๕๖๒ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านนายกเทศมนตรี ท่านคณะผู้บริหาร

สมาชิกสภาเทศบาล ปลัด หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๒ ครั้งที่ ๓/ ๒๕๖๒ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**นางสมสุข โคตรชมภู** (**ประธานสภาเทศบาล)** ท่านนายกฯมีเรื่องแจ้งต่อที่ประชุมไหมคะ

**นายอภิวัฒน์ โคตรชมภู** (**นายกเทศมนตรีตำบลบ้านถ่อน)**

 ไม่มีครับ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยสามัญที่ ๒ ครั้งที่ ๒ วันที่ ๑๙ เมษายน ๒๕๖๒ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)**  **ไม่มีครับ**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

**นางสมสุข โคตรชมภู**(**ประธานสภาเทศบาล)** ต่อไปเป็นข้อ

**นางสมสุข โคตรชมภู**(**ประธานสภาเทศบาล)** ต่อไปเป็นข้อ ๕.๑

๕.๑ การเตรียมงานประเพณีบุญบั้งไฟประจำปี ๒๕๖๒ เชิญท่านนายกคะ

**นายอภิวัฒน์ โคตรชมภู** **(นายกเทศมนตรี)** ก็ใกล้จะถึงงานประเพณีบุญบั้งไฟแล้วนะครับ

ก็เชิญผู้นำชุมชนหมู่บ้านมาปรึกษาหารือในแนวทางการจัดงานในครั้งนี้ผมขอมอบให้เจ้าหน้าที่ได้ชี้แจงในรายละเอียด

**นางสาวดารุณี อรรคคะ**(**ผอ.กองการศึกษาฯ)** สวัสดีคะ ท่านประธานสภาฯ นายกเทศมนตรี คณะผู้บริหาร

สมาชิกสภาเทศบาล ปลัด หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน สำหรับโครงการจัดงานบุญบั้งไฟ ประจำปี ๒๕๖๒

งบประมาณหมวดเงินอุดหนุน

 - ค่าสนับสนุนขบวนแห่ จำนวน 8 หมู่บ้าน ๆ ละ ๒๐,000 บาท

 รวมเป็นเงิน 1๖0,000 บาท

**นายราชัน ทองชมภู (รองปลัดเทศบาล)**  มีเรื่องที่จะเสนอให้ที่ประชุมพิจารณาทั่วไป

 การจัดงานประเพณีบุญบั้งไฟ ประจำปี ๒๕๖๒

 - กำหนดวันจัดงาน ๑๘-๑๙ พฤษภาคม ๒๕๖๒

 - การสำรวจขบวนที่เข้าร่วมแข่งขัน (หมู่ที ๑ – หมู่ที่ ๘)พร้อมทุกหมู่บ้าน

 - การเตรียมสถานที่/ตกแต่งสถานที่กองอำนวยการ เทศบาลได้ดำเนินการจัดทำคำสั่งมอบหมายให้เจ้าหน้าที่รับผิดชอบ กองช่างเทศบาลและคณะกรรมการวัดเป็นหลัก

 - การจัดเตรียมต้อนรับประธานในพิธี โดยคณะผู้บริหาร สมาชิกสภา กำนัน ผู้ใหญ่บ้าน เมื่อประธานมาถึงก็จะเดินไปนมัสการหลวงปู่ใหญ่

**นายอภิวัฒน์ โคตรชมภู** **(นายกเทศมนตรี)** เรื่องต้อนรับประธานในพิธี ซึ่งในปีนี้ผมได้เชิญนายกฯ อบจ.

สำหรับการดำเนินการต้อนรับนายก อบจ. กระผมได้ปรึกษาผู้ใหญ่บ้าน ก็อยากให้ทุกหมู่บ้านนำนางรำ นางงามพร้อมป้ายคุ้ม จำนวนหมู่บ้านละ ๑๐-๒๐ คน มารับมอบที่กองอำนวยการ เพื่อเป็นแสดงความพร้อมเพรียงที่สวยงามเป็นที่ประทับใจของผู้ที่มาชมงานและตลอดจนผู้ที่ให้การสนับสนุน ที่ประชุมเห็นด้วยหรือไม่ครับ

**ที่ประชุม เห็นด้วย**

**นายราชัน ทองชมภู (รองปลัดเทศบาล)**  ขอต่อระเบียบวาระการประชุมข้อต่อไปนะครับ

 - การกำหนดเส้นทางเข้าออกสถานที่จอดรถสถานที่ห้ามจอด เทศบาลตำบลบ้านถ่อนโดยส่วนงานป้องกันบรรเทาสาธารณภัย ก็จะมีเจ้าหน้าที่ อปพร.เป็นหลัก

 - การจัดกิจกรรมในพิธีเปิด

 - การเข้าร่วมพิธีเปิดของขบวนแห่

 - การจัดหาเครื่องเสียงที่มีคุณภาพ

 - การกำหนดหลักเกณฑ์และแนวทางการให้คะแนน ท่านผู้เข้าร่วมประชุมคงได้รับเอกสารแล้วนะครับ

 ๑. ขบวนแห่ ๕๐ คะแนน ประกอบไปด้วย

 - ขบวนฟ้อนรำ ๑๐ คะแนน

 - ศิลปะฟ้อนรำ ๑๐ คะแนน

 - ความพร้อมเพรียง ๑๐ คะแนน

 - การแต่งกายสวยงามเหมาะสม ๑๐ คะแนน

 - ดนตรีประกอบการฟ้อนรำ ๑๐ คะแนน

 ๒.ขบวนเสริม ๓๐ คะแนน ประกอบไปด้วย

 - การแสดงประวัติบั้งไฟ ๑๐ คะแนน

 - ขบวนส่งเสริมสังคม อาชีพอีสาน ๑๐ คะแนน

 - การอนุรักษ์วัฒนธรรมประเพณีท้องถิ่น ๑๐ คะแนน

 ๓. การตกแต่งบั้งไฟ ๔๐ คะแนน ประกอบด้วย

 - ลวดลายบั้งไฟ ๑๐ คะแนน

 - การตกแต่งรถขบวน ๑๐ คะแนน

 - ความประณีตสวยงามและเหมาะสมกลมกลืน ๑๐ คะแนน

 - ความคิดริเริ่มสร้างสรรค์ในการตกแต่งรถบั้งไฟ ๑๐ คะแนน

 ๔. ขบวนเซิ้งบั้งไฟ ๒๐ คะแนน ประกอบด้วย

 - มีความคิดสร้างสรรค์ในการจัดขบวน ๑๐ คะแนน

 - คำเซิ้งส่งเสริมประเพณีและภูมิปัญญาท้องถิ่น ๑๐ คะแนน

 ๕. การตกแต่งริ้วขบวนแห่เหมาะสมมีจังหวะ ช่องไฟ ๑๐ คะแนน

 - การกำหนดระเบียบกติกาการแข่งขันขบวนแห่บั้งไฟ

๑. กำหนดเวลาตั้งขบวนแห่ เวลา ๑๒.๐๐ น.

๒. กำหนดเวลา ปล่อยขบวนแห่ เวลา ๑๔.๐๐ น.

๓. ช่วงกำหนดระยะเวลาประกวดระยะเวลาประกวดขบวนแห่ ๑๕๐ เมตร ( จะมีป้ายกำหนดไว้ )

๔. ขบวนแห่คุ้มใดที่ออกไม่ทันกำหนดเวลา คณะกรรมการให้คะแนนจะตัดคะแนนขบวนแห่นั้น ๆ ๕ คะแนน ในระยะเวลา ๕ นาที

๕. ผู้ใดก่อกวนขบวนฟ้อนรำของคุ้มต่าง ๆ โดยเจตนาจะให้ความเสียหายต่อขบวนแห่ให้คณะกรรมการดำเนินงานคุ้มนั้น ( ผู้ใหญ่บ้าน ) ดำเนินการปรับผู้ก่อกวนเอาเงินสมทบใน ขบวนคุ้มนั้นๆ เป็นจำนวนเงิน ตั้งแต่ ๕๐๐-๑,๐๐๐ บาท

๖. ผู้ใดก่อกวนความไม่สงบงานประเพณีบุญบั้งไฟ ถือว่าเป็นผู้กระทำผิดกฎหมายบ้านเมืองแจ้ง เจ้าหน้าที่ตำรวจ ดำเนินการจับกุมทันที

๗. ขบวนฟ้อนรำและขบวนแห่แต่ละขบวนให้เวลาฟ้อนรำและแสดงไม่เกิน ๕๐ นาที ถ้าเกินเวลาที่ กำหนดกรรมการจะตัดคะแนน ๕ คะแนน

๘. ถ้าเกิดเหตุภัยธรรมชาติขึ้น ในระหว่างการแข่งขันไม่สามารถดำเนินการแข่งขันได้ ให้ยุติการ แข่งขันจนกว่าเหตุการณ์จะปกติ จึงให้ดำเนินการแข่งขันต่อไปได้ ในกรณีไม่สามารถแข่งขัน ต่อไปได้ ให้ตัดสินเฉพาะขบวนแห่ที่ได้แสดงไปแล้วส่วนที่ไม่ได้แสดงรับรางวัลชมเชย แต่ทั้งนี้ขบวนที่แสดงไปแล้วไม่น้อยกว่า ๓ ใน ๕ ของขบวนที่แสดงทั้งหมด

๙. การจัดลำดับขบวนแห่ให้ใช้วิธีจับสลาก

๑๐. การตัดสินของคณะกรรมการการให้คะแนนถือเป็นสิทธิ์ขาด

๑๑. เมื่อถึงจุดสิ้นสุดการให้คะแนนแล้วให้รำตามปกติ

๑๒. ในกรณีขบวนแห่ที่เข้าร่วมแข่งขันได้คะแนนสูงสุดเท่ากัน ให้รวมเงินรางวัลแล้วแบ่งเท่ากัน และครองลำดับร่วมกัน

๑๓. ขบวนแห่คุ้มใดที่ได้รับรางวัลชนะเลิศจะต้องเข้าร่วมพิธีเปิดงานและรำเป็นขบวนแรกโดยไม่ต้อง จับสลากในปีต่อไป

 ๑๔. การตัดคะแนนเวลาการแสดงของแต่ละคุ้ม คะแนนเวลาที่ใช้ในการแสดงจะถูกตัดคะแนนหลังจากที่รวมคะแนน ทั้งหมดแล้ว

๑๕. ขบวนแห่บั้งไฟคุ้มที่ได้รับรางวัลชนะ ลำดับที่ ๒ และ ๓ จะต้องจับฉลากเพื่อให้อยู่ขบวนลำดับสุดท้ายในปีถัดไป

 - การจัดลำดับขบวนแห่ (จับสลาก)

 ลำดับที่ ๑ หมู่ที่ ๔ บ้านดอนแดง

ลำดับที่ ๒ หมู่ที่ ๕ บ้านถ่อนเหนือ

 ลำดับที่ ๓ หมู่ที่ ๖ บ้านหนองกก

 ลำดับที่ ๔ หมู่ที่ ๑ บ้านโพนงาม

 ลำดับที่ ๕ หมู่ที่ ๓ บ้านถ่อนใต้

 ลำดับที่ ๖ หมู่ที่ ๘ บ้านโพนเจริญ

 ลำดับที่ ๗ หมู่ที่ ๒ บ้านโนนศิลา

 ลำดับที่ ๘ หมู่ที่ ๗ บ้านถ่อนโพธิ์ศรี

 - การจัดหาเจ้าภาพจุดบั้งไฟ

**นางสมสุข โคตรชมภู** (**ประธานสภาเทศบาล)** ทางฝ่ายคณะกรรมการวัดแจ้งความประสงค์เป็นเจ้าภาพ

ในการจุดบั้งไฟแข่งขั้น

**นายราชัน ทองชมภู (รองปลัดเทศบาล)**  ขอต่อระเบียบวาระการประชุมข้อต่อไปนะครับ

 - การสรรหาคณะกรรมการให้คะแนน/คณะกรรมการจับเวลาและปล่อยขบวนแห่/

เครื่องมือที่ใช้ในการปฏิบัติหน้าที่(เครื่องมือสื่อสาร) ตามคำสั่งเทศบาล คณะกรรมการให้คะแนนดังนี้

**คณะกรรมการฝ่ายให้คะแนนขบวนแห่บั้งไฟขบวนฟ้อนรำ ประกอบด้วย**

 ๑. นางเรไร โยคิน ครูโรงเรียนหนองคายวิทยาคาร ประธานกรรมการ ๒. นางฤทัยรัตน์ สังมีแสง ครู ศพด.บ้านโพนงาม กรรมการ

 ๓. นางสาวรินรดา เลาะหะนะ ครูโรงเรียนร่วมมิตรวิทยา กรรมการ

 ๔. นางสาวบุษกร โคตรชมภู ครู กศน. กรรมการ

 ๕. นายศิริ โคตรชมภู ครูโรงเรียนบ้านตอแก กรรมการ

 ๖. นางยุระ สาริกา ครูโรงเรียนโพนศิลางามวิทยา กรรมการ

 ๗. นางสมปอง แสนจำลา ครูโรงเรียนบ้านนาดง กรรมการ

 ๘. นางอุดมพร บริบาล ครูโรงเรียนถ่อนวิทยา กรรมการ

 **คณะกรรมการฝ่ายจับเวลาและปล่อยขบวนแห่ ประกอบด้วย**

 ๑. นายราชัน ทองชมภู รองปลัดเทศบาล ประธานกรรมการ

 ๒. จ่าเอกจิรันธนิน พิลาน เจ้าพนักงานธุรการ กรรมการ/เลขานุการ

 ๓. นายธีระพงษ์ โคตรชมภู พนักงานจ้างทั่วไป กรรมการ/ผช.เลขานุการ

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

 มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นางพยอม โคตรชมภู** **(สท.เขต.๒)** เรื่องของน้ำประปาที่ไหลค่อยไม่เพียงพอต่อความต้องการอุปโภคของ

ประชาชนในพื้นที่

**นายอภิวัฒน์ โคตรชมภู** **(นายกเทศมนตรี)** ก็ต้องขอขอบคุณท่านสมาชิกทุกท่านที่สะท้อนปัญหา

ความเดือดร้อนของพี่น้องประชาชนในพื้นที่ ทุกปัญหาที่ทุกท่านเสนอมาผมจะรีบแก้ไขให้กับพี่น้องประชาชน

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๓ ในเดือนมิถุนายน และขอปิดการประชุมสภาเทศบาลตำบลบ้านถ่อน สมัยสามัญที่ ๒ ครั้งที่ ๓ ประจำปี ๒๕๖๒ ณ บัดนี้

**เลิกประชุม** เวลา ๑๒.๐๐ น.

 (ลงชื่อ) เลขานุการสภาเทศบาล

 (นายราชัน ทองชมภู)

(ลงชื่อ) ประธานกรรมการตรวจรายงานฯ

 (นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

 (นางพยอม โคตรชมภู)

 (ลงชื่อ) กรรมการตรวจรายงานการประชุม

 (นายอรรถชัย โคตรชมภู)

 (ลงชื่อ) กรรมการตรวจรายงานการประชุม

 (นายสมร โคตรชมภู)

(ลงชื่อ) กรรมการตรวจรายงานการประชุม

 (นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๒ ครั้งที่ ๓ประจำปี ๒๕๖๒ เมื่อวันที่ ๑๙ พฤษภาคม ๒๕๖๒ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................

 (ลงชื่อ) ประธานสภาเทศบาลตำบลบ้านถ่อน

 (นางสมสุข โคตรชมภู)